**ED**

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ ΔΙΕΥΘΥΝΣΗ**

**ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

**ΚΕΝΤΡΙΚΗΣ ΜΑΚΕΔΟΝΙΑΣ**

**ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ**

**Δ Ε Λ Τ Ι Ο Τ Υ Π Ο Υ**

**Θεσσαλονίκη, 3-5-2023 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Εκδήλωση: **«Οι μαθητές της Θεσσαλονίκης, για μια δημιουργική Ευρώπη»**

Η Διεύθυνση Δευτεροβάθμιας Εκπαίδευσης Ανατολικής Θεσσαλονίκης με αφορμή τον εορτασμό της 9ης Μαΐου ως «Ημέρας της Ευρώπης», διοργανώνει εκδήλωση με **προσκεκλημένο ομιλητή τον Αντιπρόεδρο της Ευρωπαϊκής Επιτροπής κ. Μαργαρίτη Σχοινά**, και θέμα **«Οι μαθητές της Θεσσαλονίκης, για μια δημιουργική Ευρώπη».**

Η εκδήλωση θα πραγματοποιηθεί τη **Δευτέρα 8 Μαΐου 2023 και ώρες 9.00-11.00. στο Αμφιθέατρο του Ολυμπιακού Μουσείου Θεσσαλονίκης** και θα περιλαμβάνει χαιρετισμούς, κεντρική ομιλία από τον **κ. Μαργαρίτη Σχοινά**, διάλογο με τους μαθητές και μαθήτριες, προβολή οπτικοακουστικού υλικού και μουσικό μέρος από Κουαρτέτο εγχόρδων της Ορχήστρας του Μουσικού Σχολείου Θεσσαλονίκης.

Την ημερίδα θα τιμήσουν με την παρουσία τους ο Υφυπουργός Εσωτερικών (Μακεδονίας – Θράκης), κ. Σταύρος Καλαφάτης, o Γενικός Γραμματέας Πρωτοβάθμιας, Δευτεροβάθμιας Εκπαίδευσης και Ειδικής Αγωγής του ΥΠΑΙΘ κ. Αλέξανδρος Κόπτσης, ο τ. Πρύτανης του ΑΠΘ κ. Νίκος Παπαϊωάννου και ο Αναπληρωτής Περιφερειακός Διευθυντής Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας, κ. Θωμάς Μπαχαράκης.